На основу члана 3. став 2. Закона о обнови након елементарне и друге непогоде („Службени гласник РС”, број 112/15) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

О ИЗМЕНИ И ДОПУНИ УРЕДБЕ О УТВРЂИВАЊУ ДРЖАВНОГ ПРОГРАМА ОБНОВЕ ЈАВНИХ ОБЈЕКАТА У ЈАВНОЈ СВОЈИНИ У СЕКТОРИМА ОБРАЗОВАЊА, ЗДРАВСТВА И СОЦИЈАЛНЕ ЗАШТИТЕ, ОШТЕЋЕНИХ ИЛИ ПОРУШЕНИХ УСЛЕД ДЕЈСТВА ПОПЛАВА У МАЈУ И ЈУНУ 2017. ГОДИНЕ

Члан 1.

У Уредби о утврђивању Државног програма обнове јавних објеката у јавној својини у секторима образовања, здравства и социјалне заштите, оштећених или порушених услед дејства поплава у мају и јуну 2017. године („Службени гласник РС”, бр. 71/17, 37/18 и 104/18), у Државном програму обнове јавних објеката у јавној својини у секторима образовања, здравства и социјалне заштите, оштећених или порушених услед дејства поплава у мају и јуну 2017. године, у Одељку 4. Начин и обим спровођења мера и критеријуми за спровођење, додаје се став 7. који гласи:

„Канцеларија може вршити плаћање извођачу радова по претходно испостављеним и одобреним ситуацијама, а у складу са навeденим условима из овог одељка. Канцеларија врши плаћање јединици локалне самоуправе или извођачу радова у зависности од природе и предмета јавне набавке.”

У Одељку 6. Рокови за спровођење мера, речи: „31. децембар 2019. године” замењују се речима: „31. децембар 2020. године”

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-11938/2019

У Београду, 28. новембра 2019. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |